nte decennium fere factum est, ut Hugo Lojka, vir et mihi ami- 
cissimus et studio Lichenum praestantissimus , quoscunque 
Ascomycetes in itineribus per Hungariam et imprimis alpes Transsylva- 
nas necnon per Galiciam factis, collegerat, eos mihi ad usum litterarum 
conferendos committeret. Sed demum longo post tempore fieri potuit, 
ut ex messe allata magnum Ascomycetum numerum his paginis mihi 
describendum esse constituerem, haud ignorans, perdifficile esse — id, 
quod cuivis Ascomycetum pescrutatori perspicuum est, — in exqui- 
rendis et comparandis illis speciebus accedere ad veritatem. Itaque, 
quantum in me situm erat, spectatione microscopii ope facta com- 
paratisque inter se diligentissime speciebus et exsiccatis et descriptis? 
ad veritatem accedere conatus sum. 
Specimina archetypa specierum omnium descriptarum in herbario 
meo reposita sunt ; species autem plures in Ascomycetibus meis ex- 
siccatis distributae in collectiones cryptogamicas insignes transierunt. 
Jam descriptio specierum haud prorsus systematico ordine effi- 
citur; multo plus operae collocavi in afferendis synonymis, litteris et 
collectionibus exsiccatis, quascunque usque ad hunc diem comparare 
et microscopii ope examinare mihi licuit. Ita quivis in posterum com- 
parandi facultatem habebit, eo faciliorem, quod summam eorum, quae 
de Hymenii partibus egeram, accuratissime descriptam inveniet. 
Magna copia Ascomycetum rariorum novorumque, ut dicunt, 
ex his regionibus prodiit magnam partem jam ab aliis auctoribus 
comprobatorum. Praeterea etiam illud apparet, multas species dis- 
